
1. Asjaolud ja menetluse käik

Vastavalt Narva Linnavalitsuse Rahandusameti 2007.a. I kvartali tööplaanile oli teostatud Narva Paemurru Spordikooli tegevuse kontroll. Kontrolli tulemuseks sai Narva Linnavalitsuse Rahandusameti poolt koostatud akt. Antud aktile vastavalt tuleb viia Narva Paemurru Spordikooli põhimääruse sisse muudatused kõrgemalseisva organi määramise ning spordikooli direktori asjaajamise ja raamatupidamise korraldamise ja teostamise eest vastutuse osas. Kontrolli tulemuste alusel Narva Linnavalitsus 04.04.2007.a. võttis vastu korralduse nr 457-k, mille kohaselt tuleb teha vastavad muudatused Narva Paemurru Spordikooli põhimääruses. 
Narva Paemurru Spordikool on munitsipaalhuvialakool, mille asutajaks on Narva Linnavalitsus. Narva Paemurru Spordikooli põhimäärus oli kinnitatud Narva Linnavalitsuse 25.07.2001.a. korraldusega nr 1319-k. 

2. Õiguslikud alused

Huvialakooli seaduse § 4 lõike 2 kohaselt huvialakooli põhikirja kinnitab huvialakooli asutaja.
Huvialakooli seaduse §3 lõike 2 kohaselt munitsipaalhuvialakooli asutab valla- või linnavalitsus.
3. Otsus

3.1 Muuta Narva Paemurru Spordikooli põhimääruse punkti 2, täiendades selle lausega „Spordikooli kõrgemalseisvaks organiks on Narva Linnavalitsuse Kultuuriosakond”.
3.2 Muuta Narva Paemurru Spordikooli põhimääruse punkti 29 ja sõnastada see järgmises redaktsioonis:

„Spordikooli direktori kohustus on tagada spordikooli tulemuslik funktsioneerimine ja arendamine. Direktor kinnitab spordikooli õppeplaani, teostab spordikooli töö üldjuhtimist, organiseerib spordikooli asjaajamist ja raamatupidamist ning vastutab asjaajamise ja raamatupidamise korraldamise ja teostamise eest. Direktor vastutab kogu õppe- ja kasvatustöö, metoodilise, administratiiv-majandusliku tegevuse, pedagoogilise ja majandus-tehnilise personali valiku ja töölerakendamise eest. Direktor võib teha tehinguid, mis on suunatud spordikooli põhimäärusega ettenähtud eesmärkide ja ülesannete täitmisele.”
4. Rakendussätted 

4.1 Korraldust võib vaidlustada Tartu Halduskohtu Jõhvi kohtumajas 30 päeva jooksul                     Narva Linnavalitsuse poolt korralduse teatavakstegemise päevast arvates.
4.2 Käesolev korraldus jõustub seadusega sätestatud korras.

